open-index/open-wikipedia-markdown huggingface dataset:
Erin Cafaro

**Erin Cafaro** (s. 9. kesäkuuta 1983) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti kolme maailmanmestaruutta: Münchenissä 2007 perämiehettömässä nelosessa sekä Poznańissa 2009 perämiehettömässä kaksikossa ja kahdeksikossa. Hän saavutti MM-pronssia perämiehettömässä nelosessa vuonna 2006 ja perämiehettömässä kaksikossa vuonna 2010.

## Lähteet
Susan Francia

**Zsuzsanna ”Susan” Francia** (s. 8. marraskuuta 1982 Szeged, Unkari) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti viisi maailmanmestaruutta: kahdeksikossa Etonissa 2006, Münchenissä 2007, Poznańissa 2009 ja Bledissä 2011 sekä Erin Cafaron kanssa perämiehettömässä kaksikossa Poznańissa 2009. Hän saavutti MM-hopeaa perämiehettömässä nelosessa vuonna 2014 ja MM-pronssia perämiehettömässä kaksikossa vuonna 2010.

Francian äiti on Nobel-palkittu biokemisti Katalin Karikó.

## Lähteet
Caroline Lind

**Caroline Lind** (s. 11. lokakuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Hän voitti kahdeksikossa kuusi maailmanmestaruutta: Etonissa 2006, Münchenissä 2007, Poznańissa 2009, Bledissä 2011, Chungjussa 2013 ja Amsterdamissa 2014.

## Lähteet
Kandergrund

**Kandergrund** on kunta Keski-Sveitsissä Bernin kantonissa. Siellä on noin 800 asukasta. 

## Sijainti
Kandergrund sijaitsee Kanderjoen laaksossa Frutigenin eteläpuolella. Kandergrundin muut naapurikunnat ovat Reichenbach im Kandertal idässä ja Kandersteg etelässä.

## Liikenne
Kandergrundista johtaa maantie pohjoiseen, Frutigenin kautta Spieziin, ja etelään, Kanderstegiin.

Yli 100 vuotta vanha rautatieyhteys Sveitsistä Italiaan, Bernistä Lötschbergin tunnelin kautta Milanoon, kulkee Kandergrundin kautta. Uudempi Lötschbergin pohjatunneli alittaa Kandergrundin tunnelissa.

## Mitholzin ammusvaraston räjähdys
Kandergrundin Mitholzin kylässä tapahtui joulukuussa 1947 ammusvaraston räjähdys, jossa kuoli yhdeksän ihmistä. Räjähdysalue suunnitellaan raivattavaksi 2030-luvulla. 


BLAUSEE ponton.jpg| Blausee on tunnettu luonnonnähtävyys.
Picswiss BE-90-10 Blick zum Dündenhorn vom Oberbärgli aus.jpg| Dündenhorn on Kandergrundin korkein vuori (2&nbsp;861 m mpy.)
Felsenburg Kandergrund1.jpg| Felsenburgin linnasta hallittiin seutua 1100-luvulta 1400-luvulle.
Mitholz Erkennungsdienst 41.jpg| Mitholzin ammusvaraston räjähdys aiheutti suurta tuhoa vuonna 1947.


## Lähteet
*

### Viitteet

## Aiheesta muualla
*
Taamarla

**Taamarla** () on kylä Salon kaupungin Särkisalossa. Kylä sijaitsee mantereen puolella Laukanlahden rannalla.

Taamarlassa on kaksi asutuskeskittymää: vanha kyläkeskus kantatiloineen pienellä mäellä kyläalueen pohjoisosassa sekä nuorempi, Hakkalan kanssa yhteen kasvanut alue meren rannalla kyläalueen eteläosassa. Kyläalue on pääasiassa tasaista peltomaata, mutta kylän länsiosassa kohoaa metsäinen moreenimuodostuma. Taamarlan kyläalueen kainaloon jää pieni Kiviniemen kylä Laukanlahden rannalla.

Taamarlan tila on ollut ratsutila, joka jaettiin kahtia Ylitaloksi ja Alitaloksi. Taamarlan eteläosassa on ollut torppa. Eteläosaan syntyi 1900-luvun alussa asutusta Hakkalan sahan vuoksi. Alueella toimi hetken aikaa myös kauppa. Kylään syntyi yksi siirtolaistila 1940-luvulla, minkä jälkeen uutta asutusta Taamarlaan ei ole tullut ja osa asutuksesta on muuttunut kesämökeiksi.

## Lähteet
Laupuksensalmi

**Laupuksensalmi** on  83 hehtaarin kokoinen luonnonsuojelualue Kustavin kunnassa lounaisella rannikolla. Ympäristökeskuksen luonnonsuojelualueen perustamispäätöksessä aluetta kuvataan seuraavasti:*"Laupuksensalmi on fladavaiheesta glo-järveksi muuttumassa oleva merenlahden ja järven välimuoto.  Sen erottaa merestä parin sadan metrin pituinen salmi, jonka ylittää maantie. Linnusto on monipuolinen etenkin vesilintujen osalta. Alueella pesivät mm. heinätavi, haapana ja lapasorsa."*Turun lintutieteellisen yhdistyksen vuonna 2019 valmistuneen MAALI-selvityksen mukaan Laupuksensalmi kuuluu Varsinais-Suomen tärkeimpien lintualueiden joukkoon.

## Lähteet

* Lounais-Suomen Ympäristökeskuksen päätös Laupuksensalmen luonnonsuojelualueen perustamisesta 29.12.2006.
* Turun lintutieteellinen yhdistys*, [https://tiedostot.birdlife.fi/alueet/maali/tly-maali-raportti.pdf Varsinais-Suomen maakunnallisesti tärkeät lintualueet 2007-2018]*. 

## Aiheesta muualla

* Turun Sanomat 11.1.2007 
* Maanmittauslaitoksen karttalinkki Laupuksensalmelle.
Caryn Davies

**Caryn Davies** (s. 14. huhtikuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Ateenan olympialaisissa 2004 hän saavutti hopeaa Yhdysvaltojen hävittyä Romanialle vajaalla kahdella sekunnilla. Davies voitti neljä maailmanmestaruutta: kahdeksikossa Sevillassa 2002, Etonissa 2006 ja Münchenissä 2007 sekä perämiehettömässä nelosessa Milanossa 2003. Oltuaan joitakin vuosia työelämässä Davies palasi soutukilpailuihin ja osallistui Ottensheimin MM-kilpailuihin 2019 perämiehettömässä nelosessa, jossa Yhdysvallat sijoittui kuudenneksi.

## Lähteet
Kovamäki

**Kovamäki** on kylä Salon kaupungin Perniössä. Kylä sijaitsee Hämeenkylän ja Metsänojan välissä Perniön kirkonkylän pohjoispuolella.

Kovamäki sijaitsee samannimisellä mäellä Perniönjoen länsipuolella. Kantatie 52 kulkee kylän itäreunaa pitkin. Kovamäen maatila sijaitsee mäen päällä ja mäkeä ympäröivä alue on peltoa. Kylässä on myös muutama omakotitalo sekä yrityskiinteistö, jotka sijaitsevat mäen itälaidalla.

Kovamäki on Perniön vanhimpia kyliä. Kylästä on käytetty joskus myös nimeä Kouvola. Suuri rantatie on kulkenut Kovamäen vierestä. Kovamäen kantatilasta tuli säteri vuonna 1602, kunnes se liitettiin Johanneslundin kartanon omistuksiin 1815. Tila jaettiin kahtia vuonna 1914 ja myöhemmin tiloja jaettiin edelleen. Näistä enää Kovamäki on maanviljelystila.

## Lähteet
Mary Whipple

**Mary Whipple** (myöh. **Murray**, s. 10. toukokuuta 1980) on yhdysvaltalainen soutaja. Hän voitti kahdeksikon perämiehenä olympiakultaa Pekingissä 2008 ja Lontoossa 2012. Ateenan olympialaisissa 2004 hän saavutti hopeaa Yhdysvaltojen hävittyä Romanialle vajaalla kahdella sekunnilla. Whipple voitti kahdeksikossa viisi maailmanmestaruutta: Sevillassa 2002, Etonissa 2006, Münchenissä 2007, Karapirossa 2010 ja Bledissä 2011.

## Lähteet
Meghan Musnicki

**Meghan Musnicki** (s. 5. helmikuuta 1983) on yhdysvaltalainen soutaja. Hän voitti kahdeksikossa olympiakultaa Lontoossa 2012 ja Rio de Janeirossa 2016. Hän on voittanut samassa luokassa viisi maailmanmestaruutta: Karapirossa 2010, Bledissä 2011, Chungjussa 2013, Amsterdamissa 2014 ja Aiguebelettessa 2015. Hän saavutti kahdeksikossa MM-pronssia Ottensheimissa 2019 oltuaan kaksi edellistä vuotta poissa arvokilpailuista.

## Lähteet
Spino degli iblei

**Spino degli iblei** on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin on. Lisäksi Ente Nazionale della Cinofilia Italiana on aloittanut rodun rekisteröintiprosessin, ja se on lisätty hyväksytyksi roduksi ns. "lisärekisteriin" (Registro Supplementare Riconosciuti - RSR). 

## Ulkonäkö
Spino degli iblei on kookas, voimakas ja vahvaluustoinen. Kallo on leveä, otsapenger havaittavissa, kuono kalloa lyhyempi ja purenta leikkaava. Silmät ovat soikeat ja korvat riippuvat. Runko on lähes neliönmuotoinen, raajat hyvin kulmautuneet ja käpälät suuret ja pyöristyneet. Häntä on pitkä ja tuuhea, ja koira kantaa sitä sapelin muodossa liikkuessaan tai ollessaan jännittynyt. Karvapeite on vähintään 10 cm pitkää, ja se muodostaa päässä parran, viikset ja kulmakarvat. Sallitut väritykset ovat yksivärinen valkoinen ja valkoinen joko mustin tai fawn-värisin (kaikissa sävyissään) merkein; valko-harmaat yksilöt luokitellaan valko-mustiksi. Kirjavilla yksilöillä valkoista täytyy olla ainakin yksi täplä rintakehässä. Fawn tai musta voi esiintyä valkoisessa pohjavärissä myös täplityksenä. Urosten säkäkorkeus vaihtelee 62–70 cm (ihanne 66 cm) ja paino 40-50 kg välillä; nartuilla vastaavat mitat ovat 57–65 cm (ihanne 61 cm) ja 32-42 kg.


Kuva:Hybleanspino-black&white2.jpg|mustavalkoinen
Kuva:Hyblaeanspino-brown&white1.jpg|fawn-valkoinen


## Luonne ja käyttäytyminen
Tässä laumanvartijassa yhdistyvät voima, rotevuus, elinvoima, harmonisuus, tottelevaisuus ja säyseys. Näiden ominaisuuksiensa vuoksi sitä on käytetty mm. lemmikkiterapiaan ja sairaiden lasten tukemiseen. Lisäksi se sopeutuu perhe-elämään.

## Alkuperä
Rotu on kotoisin Iblei-vuoristosta Kaakkois-Sisiliasta, erityisesti Ragusan maakunnasta. Se on tulos paikallisen sisilialaisen paimenkoiran mutaatiosta, johon ovat vaikuttaneet myös saarelle erilaisten valloitusten myötä saapuneet ulkomaalaiset koirat. Vuonna 1884 Pasquale Libertini Gravia kuvasi rotua öljykankaassa nimeltä "Sisiliassa" (*In Sicilia*): siinä esiintyy musta rodunedustaja laiduntavan lauman kanssa. Toinen todiste sen olemassaolosta on Francesco Lojaconon maalaus *La benedizione del bestiame* vuodelta 1889. Kaksi spino degli ibleitä on lisäksi kuvattu Giovanni Melin kirjassa *Opere Poetiche*, joka julkaistiin vuonna 1908.  

Spino degli ibleitä on käytetty Sisiliassa lampaiden ja vuohien kaitsemiseen ja suojelemiseen. Se on sopeutunut paikalliseen kosteaan ja tuuliseen ilmastoon ja pölyiseen ja piikikkääseen maastoon. 

### Etymologia
*Spino* tarkoittaa italiaksi sananmukaisesti piikkipensasta, ja viitannee koiran "karheaan" ulkonäköön.

## Lähteet

### Viitteet

## Aiheesta muualla
*Club del Pastore Siciliano - rotujärjestö
*Il Pastore Transumante - spino degli iblei -kennel
Ulli

**Ulli** eli Ullenpyöli () on kylä Salossa. Kylä sijaitsee nelisen kilometriä kaupungin keskustasta etelään kantatien 52 varrella.

Ulli sijaitsee Vähäjoen latvahaarojen yhtymäkohdassa. Alue on Ilmusmäen, Silkkismäen ja Toravuoren raajaamaa laaksoa, joka on pitkälti muutettu pelloiksi. Kylässä on nykyään vain muutama maatila.

Paikallisen kansanperinteen mukaan piru asui Toravuorella ja oli ollut myös riidoissa Ullin isännän kanssa.

## Lähteet
Suomi–Ruotsi-maaottelu 1970

Vuoden **1970 Suomi–Ruotsi-maaottelu** käytiin Helsingissä Helsingin olympiastadionilla 5. ja 6. syyskuuta.

## Tulokset

## Lisätietoa
* lajeissa pisteet: 7,5,4,3,2,1; viestissä pisteet 5,2
* maksaneita katsojia oli 1. päivänä 47 961 ja 2. päivänä 48 017
* Suomen 10 000 metrin juoksun kolmoisvoitto oli vauhdiltaan puoli minuuttia nopeampi kuin vuoden 1967 kolmoisvoitto. Kaikki ruotsalaiset juoksijat olivat pudonneet vauhdista noin 3 600 metrin kohdalla. Kaikki kolme suomalaista alittivat v. 1958 amerikansuomalaisten lahjoittaman kultakellon saamisen aikarajan 29.10,0. Jouko Kuha oli jo 7.8.1968 alittanut tämän rajan Suomen ennätysajallaan 29.07,0.
* seiväshypyssä Suomen Pehkoranta ei tehnyt yhtään riman ylitystä
* 110 metrin aitajuoksussa Ruotsin Clerselius kompuroi jo toisella aidalla
* keihäänheitossa Nevalan voittotulos jäi vain kuusi senttimetriä Kinnusen v. 1969 heittämästä maailmanennätyksestä
* Tasavallan Presidentin taistelijan maljat saivat Nevala ja Bruch
* juryn puheenjohtaja IAAF:n johtokunnan jäsen hollantilainen Paulen riitaantui valokuvaajien kanssa aina käsirysyyn asti heidän työskentelystään kentällä
* Stadionilla juostiin myös A-poikien ja A-tyttöjen Suomi–Ruotsi-yleisurheilumaaotteluiden viestit. Nämä tyttöjen ja poikien ensimmäiset yleisurheilun ”ruotsiottelut” käytiin Leppävaarassa.

## Lähteet
* Helsingin Sanomat 6.9. ja 7.9. v. 1970
Naisten Suomi–Ruotsi-yleisurheilumaaottelu 1970

Vuoden **1970 naisten Suomi–Ruotsi-maaottelu** käytiin Helsingissä Helsingin Olympiastadionilla 5. ja 6. syyskuuta.

## Tulokset

## Lisätietoa:
* lajeissa pisteet 5, 3, 2, 1 ja viestissä pisteet 5, 2 
* 200 m:n juoksussa Lundbergin voittoaika oli uusi Ruotsin ennätys 
* Pituushypyssä Helenius sivusi pisimmällä hypyllään Suomen ennätystä. Larssonin toiseksi pisin hyppy oli 608 cm ja Heleniuksella 606 cm vastaavasti.
* Tasavallan Presidentin maljoilla palkittiin ruotsalaisista Lundgren ja suomalaisista Helenius

## Lähteet:
* Helsingin Sanomat 6.9. ja 7.9. v. 1970
The Dillinger Escape Planin diskografia

**[[The Dillinger Escape Plan]]** oli vuonna 1997 perustettu yhdysvaltalainen mathcore-yhtye, jolla on vaikutteita jazzista ja fuusiojazzista.
## Studioalbumit
* 
* 
* 
* 
* 
* 

## EP:t
* 
* 
* 
* 
* 

## Livealbumit
* 

## Split-albumit
* 
* 

## Singlet
* Panasonic Youth (2004)
* Setting Fire to Sleeping Giants (2004)
* Unretrofied (2005)
* Farewell, Mona Lisa (2010)
* Prancer (2013)
* Happiness is a Smile (2014)
* Limerent Death (2016)
* Symptom of a Terminal Illness (2016)

## DVD:t
* Miss Machine: The DVD (2006)

## Musiikkivideot
WorldCat

**WorldCat** on OCLC:n ylläpitämä bibliografinen luettelopalvelu. Palvelu sisältää kirjojen ja lehtien lisäksi myös muuta fyysistä materiaalia.

## Historia
Palvelun alkuperäisiin kehittäjiin kuuluu Ohio College Association, joka palkkasi Frederick Kilgourin vuonna 1967. Ensimmäiset bibliografiset tiedot lisättiin vuonna 1971 silloin nimellä *OCLC Online Union Catalog* tunnettuun järjestelmään.

Verkkopalvelun DNS-nimi on varattu 20. tammikuuta 1998 lähtien.

## WorldCat Identities
WorldCat sisältää yhteenvedon henkilöille ja yrityksille, joihin WorldCat-luettelosta viitataan.

## Lähteet

## Aiheesta muualla
* Kotisivut
Nevaeh

**Nevaeh** on metalliyhtye Design the Skylinen esikoisalbumi, joka julkaistiin elokuussa 2011.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* John Martian - rummut
* Matt Ryan - kitara
* James "Keebler" Lemos - koskettimet
* Julian "Julian Reckless" Ibanez - rytmikitara
* Ethan White – basso, laulu kappaleessa "Break Free from Your Life"
* Daniel "Dani Doom" Garza - laulu
* Eric Azure - laulu

## Aiheesta muualla
* ''Nevaeh'' discogs.com -sivustolla
Pehr Hjalmar Olsson

**Pehr (Per) Hjalmar Olsson (Seffer)** (15. syyskuuta 1873 Tammisaari – 29. huhtikuuta 1911 Meksiko) oli suomalaissyntyinen kasvitieteilijä ja toimittaja.

Olssonin vanhemmat olivat ruotsalaissyntyinen tilanomistaja Pehr Olsson ja Alma Maria Rothström. Hän valmistui ylioppilaaksi Turun ruotsalaisesta klassillisesta lyseosta vuonna 1892 ja opiskeli luonnontieteitä Helsingin ja Uppsalan yliopistoissa. Olssonia pidettiin lupaavana kasvitieteilijänä, mutta myöhemmin eräät hänen havainnoistaan todettiin väärennetyksi.

Olsson työskenteli ahvenanmaalaisen *[[Åland (lehti)|Åland]]*-lehden päätoimittajana vuosina 1896–1897 ja *[[Vårt Land (sanomalehti)|Vårt Land]]* -lehden päätoimittajana vuosina 1897–1899. Hän julkaisi kirjan Ahvenanmaan luonnosta vuonna 1895.

Olsson jätti vaimonsa, kaksi lastaan ja sekaisin olevat raha-asiansa vuonna 1900. Hän muutti ensin Ruotsiin ja matkusti sitten Australiaan, jossa hänen isänsä ja veljensä työskentelivät sokerinviljelijöinä. Vuonna 1905 he muuttivat Kaliforniaan, jossa Olsson suoritti tohtorintutkinnon Stanfordin yliopistossa. Sisarustensa tavoin hän otti sukunimen Olsson-Seffer.

Olsson muutti vuonna 1906 Meksikoon, jossa hän työskenteli hallituksen palveluksessa trooppisen maatalouden asiantuntijana. Hän johti Tezonapan kasvitieteellistä tutkimusasemaa, toimitti *American review of tropical agriculture* -lehteä ja kävi tutkimusmatkoilla muun muassa Japanissa ja Ceylonilla. Vuonna 1911 hänet nimitettiin Meksikon kansallisen yliopiston kasvitieteen professoriksi.

Olsson sai surmansa Meksikon vallankumouksessa. Junan kimppuun hyökänneet kapinalliset ampuivat hänet rautatieasemalla lähellä Cuernavacan kaupunkia. Olssonin kerrottiin kuollessaan olleen miljonääri.

Kjell Ekström julkaisi Olssonin Ahvenanmaa-kirjan tekijän elämästä kertovalla esipuheella varustettuna vuonna 2009.

## Teoksia
* *A. E. Nordenskiöld: biografiskt utkast*. Helsingfors, 1898. 
* *Bidrag till kännedomen om floran i Kimito skärgård*. Helsingfors: Societas pro fauna et flora Fennica, 1894-95. (*Acta Societatis pro fauna et flora Fennica*, 11, 11.) 
* *Ordbok för menige man: de vanligaste ord och uttryck af främmande ursprung i svenska språket med kortfattade förklaringar, samlade ur bästa källor*. Helsingfors: V. Petterson, 1898. 
* *Queensland: framtidslandet i Australien*. Brisbane: G.A. Vaughan, Regeringens boktryckare, 1902.
* *Sommarskolor i städerna*. Helsingfors, 1898. 
* *Våra sädesslag*. Helsingfors, 1898. 
* *Åland, illustrerad landskapsbeskrifning*. Helsingfors: Hagelstam, 1895. 
** Ekström, Kjell: *Äventyraren Pehr Hjalmar Olsson och hans bok om Åland*. Mariehamn, 2009.

## Lähteet
Extremen diskografia

**[[Extreme (yhtye)|Extreme]]** on yhdysvaltalainen hard rock -yhtye, joka oli suosittu 1990-luvun alussa.
## Studioalbumit
* 
* 
* 
* 
* 
* 

## EP:t
* 
* 

## Livealbumit
* 
* 

## Kokoelmat
* 
* 

## Singlet
* Little Girls (1989)
* Kid Ego (1989)
* Mutha (Don't Wanna Go to School Today) (1989)
* Play with Me (1989)
* Decadence Dance (1990)
* Get the Funk Out (1990)
* More Than Words (1991)
* Hole Hearted (1991)
* Song for Love (1992)
* Rest in Peace (1992)
* Stop the World (1993)
* Tragic Comic (1993)
* Am I Ever Gonne Change? (1993)
* There is No God (1994)
* Hip Today (1995)
* Cynical (1995)
* Unconditionally (1995)
* Star (2008)
* Rise (2023)

## Musiikkivideot
Ida Välimäki

**Ida Välimäki** oli suomalainen pikajuoksija. Välimäki edusti urallaan Vaasan Kiistoa.

Välimäki saavutti 100 metrin juoksussa suomenmestaruuden vuonna 1914 ajalla 14,2 s.

Samana vuonna Välimäki erosi Kiistosta ja matkusti Amerikkaan.

## Lähteet
Amatsoni-maalari

**Amatsoni-maalari** (englanninkielisessä tutkimuksessa *Amazon Painter*) oli antiikin kreikkalainen vaasimaalari, joka maalasi attikalaista niin kutsutun Kertš-tyylin punakuviokeramiikkaa. Hän toimi Ateenassa klassisen kauden lopulla noin vuosina 340–320 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuin maalauksensa esittää amatsoneja.

Amatsoni-maalari koristeli erityisesti pelikejä. Maalarin nimivaasi, sekin pelike, on nykyisin Metropolitan Museum of Art -museossa. Sen toisen puolen maalaus esittää kreikkalaisia taistelemassa amatsoneja vastaan, ja toisen puolen maalaus mainadia kahden satyyrin välissä.

## Lähteet

## Aiheesta muualla
Erkenwald

**Erkenwald** (k. 693), myös **Earconwald** tai **Erconwald**, oli Lontoon piispa 675–693. Erkenwald perusti munkkiluostarin Chertseyhyyn ja nunnaluostarin Barkingiin. Erkenwald toimi Chertseyn luostarin apottina ja hänen sisarensa Ethelburgh Barkingin abbedissana. Vuonna 675 Erkenwaldista tuli Lontoon piispa. Roger Wendoverilaisen mukaan Essexin kuninkaat Sighere ja Sæbbi nimittivät Erkenwaldin piispan virkaan. 

## Lähteet
Eufiletos-maalari

**Eufiletos-maalari** oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 530–520 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräässä hänen työssään on nimen Eufiletos mainitseva kalos-kirjoitus.

Eufiletos-maalariin on liitetty useita eri vaaseja tyylin perusteella. Hän maalasi monia eri vaasityyppejä ja ennen kaikkea savenvalaja Pamfaioksen signeeraamia vaaseja. Erityisesti hänet tunnetaan Panathenaia-amforoista, ja hän vaikuttaa olleen ensimmäinen kyseiseen vaasityyppiin erikoistunut maalari.

## Teoksia


Tiedosto:Herakles Iolaos Athena Cdm Paris 254.jpg|Herakles, Iolaos ja Athene. Yksityiskohta hydriasta, n. 540 eaa.
Tiedosto:Neck Amphora, Euphiletos Painter, Greek, Attica, c. 530 BC, Side A (Herakles and Nemean Lion with Athena and Iolaos), Side B (Warrior and two horsemen), ceramic, black figure - Chazen Museum of Art - DSC02678.JPG|Kaula-amfora, n. 530 eaa.
Tiedosto:Terracotta Panathenaic prize amphora MET DP245712.jpg|Panathenaia-amfora, n. 530 eaa.
Tiedosto:Achilles Ajax dice Louvre F290.jpg|Hydria, n. 520–510 eaa.
Tiedosto:Chariot terma Staatliche Antikensammlungen 1452.jpg|Nelivaljakkoajot. Pseudo-Panathenaia-amfora, n. 500 eaa.


## Lähteet

## Aiheesta muualla
Walter Stenmark

**Walter Stenmark** (1. tammikuuta 1892 Parainen – 18. toukokuuta 1938 Helsinki) oli suomalainen toimittaja.

Stenmark syntyi maanviljelijäperheeseen. Hän pääsi ylioppilaaksi Turun ruotsalaisesta reaalilyseosta vuonna 1911 ja valmistui filosofian maisteriksi vuonna 1916. Stenmark työskenteli opiskeluaikanaan opettajana Paraisilla ja Turun ruotsinkielisen saariston kiertävän kansanopiston johtajana vuosina 1917–1919.

Stenmark liittyi vuonna 1919 *[[Svenska Tidningen]]in* toimitukseen, mutta siirtyi sitten Lantmannabankenin Turun konttoriin. Vuosina 1920–1928 hän työskenteli turkulaisen *[[Västra Finland]]in* päätoimittajana ja vuosina 1928–1932 *[[Åbo Underrättelser]]in* toimituspäällikkönä. Vuodesta 1932 aina kuolemaansa saakka Stenmark oli *[[Hufvudstadsbladet]]in* toimitussihteerinä ja artikkelitoimittajana.

Stenmark osallistui vuoden 1918 sisällissotaan saariston vapaajoukoissa. Hän toimi suomenruotsalaisten kansankäräjien edustajana, Ruotsalaisen kansanpuolueen Turun paikallis- ja piirisihteerinä vuosina 1920–1923 ja Åbo Akademin ylioppilaskunnan puheenjohtajana lukuvuonna 1922–1923. Stenmark on laatinut Turun ruotsinkielisen maatalousopiston kymmenvuotishistoriikin.

## Lähteet
Meleagros-maalari

**Meleagros-maalari** (englanninkielisessä tutkimuksessa *Meleager Painter*) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 420–380 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen maalauksensa erittää Meleagrosta ja Atalantea.

Meleagros-maalari oli aikansa merkittävimpiä punakuviomaalareita. Hänen nimiinsä on laitettu yli 110 eri vaasia. Erityisesti hän koristeli krateereita. Meleagros-maalarin maalaukset esittävät erityisesti Dionysos-aiheita ja muita myyttiaiheita sekä muun muassa symposion- eli pitoaiheita ja häitä. Maalarin tyyliä on kuvattu huolimattomaksi ja maalausten hahmojen mittasuhteita huonoiksi. Monet muut maalarit kopioivat tyyliä.

## Teoksia


Tiedosto:Terracotta hydria- kalpis (water jar) MET DP117042.jpg|Hydria-kalpis, n. 400–380 eaa.
Tiedosto:Athletes red cup Louvre G639.jpg|Kyliksin tondo, n. 400–380 eaa.
Tiedosto:Sacrifice Nestor Pylos Meleager Painter MAN.jpg|Nestor poikineen uhraa Poseidonille. Yksityis&shy;kohta kalyks&shy;krateerista, n. 400–380 eaa.
Tiedosto:Terracotta bell-krater (vase for mixing wine and water) MET DP114757.jpg|Kellokrateeri, n. 390–380 eaa.
Tiedosto:Drinking bowl with a young couple, attributed to the Meleager Painter, Attic, c. 390 BC, L 493 - Martin von Wagner Museum - Würzburg, Germany - DSC05830.jpg|Kyliks, n. 390 eaa.


## Lähteet

## Aiheesta muualla
Menon (savenvalaja)

**Menon** () oli antiikin kreikkalainen savenvalaja, joka teki attikalaista musta- ja punakuviokeramiikkaa. Hän toimi Ateenassa arkaaisella kaudella noin vuoden 530 eaa. tienoilla.

Menonin vaaseja maalasi muun muassa Psiaks, joka tunnettiin tämän vuoksi aiemmin myös nimellä *Menon-maalari*.

## Lähteet
Menon

**Menon** () voi viitata seuraaviin:

* *[[Menon (dialogi)|Menon]]*, Platonin dialogi
* Menon (n. 423–400 eaa.), thessalialainen sotilas, dialogin nimihahmo
* Menon (toimi n. 530 eaa.), attikalainen savenvalaja
* Menon, hahmo kreikkalaisessa mytologiassa
* Menon, sukunimenä:
** V. K. Krishna Menon (1897–1974), intialainen lakimies, poliitikko ja diplomaatti
** Luiz Cláudio Menon (s. 1944), brasilialainen koripalloilija ja maailmanmestari
** Nithya Menon (s. 1988), intialainen näyttelijä ja laulaja
** Sarada Menon (1923–2021), intialainen psykiatri.
Klügmann-maalari

**Klügmann-maalari** (englanninkielisessä tutkimuksessa *Klügmann Painter*) oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 440–420 eaa. Maalarin oikeaa nimeä ei tunneta. Tutkimuksessa käytetty nimitys viittaa antiikintutkija Adolf Klügmanniin.

## Teoksia


Tiedosto:Terracotta lekythos (oil flask) MET DP114969.jpg|Lekyytti, n. 440 eaa.
Tiedosto:Lekythos Munich Klügmann Painter.JPG|Lekyytti, n. 440–420 eaa.
Tiedosto:1190 - Keramikos Museum, Athens - Kluegmann Painter, Lekythos - Photo by Giovanni Dall'Orto, Nov 12 2009.jpg|Lekyytti, n. 430–426 eaa.


## Lähteet

## Aiheesta muualla
Mesogeia-maalari

**Mesogeia-maalari** (joskus myös *Mesogaia-maalari*) oli antiikin kreikkalainen vaasimaalari, joka maalasi protoattikalaista orientalisoivaa mustakuviokeramiikkaa. Hän toimi Ateenassa varhaisella arkaaisella kaudella noin vuosina 700–675 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuimmat teoksensa on löydetty Attikasta Mesógeian alueelta.

Mesogeia-maalari toimi samaan aikaan kuin Analatos-maalari, ajalla jolloin Ateenassa valmistetussa keramiikassa oltiin siirtymässä myöhäisestä geometrisesta keramiikasta varhaiseen orientalisoivaan protoattikalaiseen keramiikkaan. Mesogeia-maalari oli mahdollisesti Analatos-maalarin tavoin Stathatou-maalarin oppilas. Hänen oppilaansa oli Polyfemos-maalari. Mesogeia-maalarin nimivaasit ovat suurikokoisia hydrioita.

## Lähteet

## Aiheesta muualla
Kaniininkorvapuurotta

**Kaniininkorvapuurotta** (*Conilurus albipes*) on rottaeläinten (Muridae) heimoon ja *[[Conilurus]]*-sukuun kuuluva hyvin todennäköisesti sukupuuttoon kuollut jyrsijälaji.

Kaniininkorvapuurotan ruumiin pituus oli 23–26 senttimetriä, hännän pituus 22–24 senttimetriä ja paino noin 200 grammaa. Sen väritys oli päältä harmaanruskea ja vatsasta valkoinen. Korvat olivat suuret ja suipot. Hännän kärki oli tummanruskea ja sen alapuoli valkoinen.

Kaniininkorvapuurotta eli Australian kaakkoisosien metsissä ja metsäaukioilla. Lajia ei ole havaittu kertaakaan vuosien 1860–1862 jälkeen intensiivisestä tutkimustyöstä huolimatta, ja Kansainvälinen luonnonsuojeluliitto IUCN luokitteleekin sen hävinneeksi lajiksi.

Kaniininkorvapuurotta nukkui päivät puunkoloissa ja etsi ruokaa öisin puista ja maanpinnalta.

## Lähteet
Myson (vaasimaalari)

**Myson** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 500–475 eaa.

Myson oppi taitonsa joltakin varhaisten punakuviomaalareiden niin kutsuttuun Pioneeriryhmään kuuluneelta maalarilta, mahdollisesti Fintiaalta. Hän toimi ilmeisesti myös savenvalajana. Mysonilta tunnetaan yksi signeeraus, joka on krateerissa. Vaasityypeistä hän koristeli erityisesti tuohon aikaan suosittuja pylväskrateereja. Mysonin maalausten aiheina oli erityisesti mytologiaa, juhlijoita ja urheilijoita.

## Teoksia


Tiedosto:Pelike Myson 500BC Kat 75 Staatliche Antikensammlungen Starke Frauen 01.jpg|Pelike, n. 500 eaa.
Tiedosto:Column krater with symposion, close to the painter Myson, Greek, Attic, c. 490-480 BC, red-figure technique on earthenware - Krannert Art Museum, UIUC - DSC06537.jpg|Pylväskrateeri, n. 490–480 eaa.
Tiedosto:Terracotta column-krater (bowl for mixing wine and water) MET DP145998.jpg|Pylväskrateeri, n. 480 eaa.
Tiedosto:Terracotta column-krater (bowl for mixing wine and water) MET DP138648.jpg|Pylväskrateeri, n. 480 eaa.
Tiedosto:Red figure amphora, 480-475 BC, nude woman, falloi, AM Syracuse, 121439x.jpg|Nainen astuu teko­fallos­koriin. Yksityis­kohta amforasta, n. 480–475 eaa.


## Lähteet

## Aiheesta muualla
Kalle Huhtala

**Kalle Huhtala** (19. huhtikuuta 1885 Nakkila – 7. toukokuuta 1948 Helsinki) oli suomalainen filosofian tohtori, opettaja ja vakuutusyhtiön johtaja.

Huhtalan vanhemmat olivat torppari Mikko Wilhelmi Huhtala ja Marjana Cornella Munttila. Hän kävi kauppakoulun 1908 ja pääsi ylioppilaaksi 1911. Huhtala valmistui filosofian kandidaatiksi 1915, filosofian maisteriksi 1916 ja filosofian lisensiaatiksi ja tohtoriksi 1924. Hän teki opintomatkoja Skandinaviaan 1919, Saksaan, Sveitsiin ja Italiaan 1924, Saksaan, Sveitsiin ja Ranskaan 1929 ja 1930 sekä Yhdysvaltoihin 1929.

Huhtala oli Helsingin yliopiston soveltavan fysiikan laboratorion ylimääräisenä assistenttina 1916–1917 ja 1922–1928, maataloushallinnon tilastomatemaatikkona 1915–1917, Turun ja Porin läänin pohjoisen elintarvetoimikunnan sihteerinä ja kaupallisten asioiden johtajana 1918–1920 sekä Kadettikoulun matematiikan opettajana 1925–1928 ja Sotakorkeakoulun matematiikan ja termodynamiikan opettajana 1926–1927. Hän oli Helsingin yliopiston maatalous-metsätieteellisen tiedekunnan fysiikan opettajana vuodesta 1925 ja vakaustoimiston johtajana vuodesta 1928. Huhtala oli vuodesta 1937 alkaen Kaupunkien yleisen keskinäisen palovakuutusyhtiön toimitusjohtajana.

Huhtala toimi Satakuntalaisen osakunnan kuraattorina 1917–1918, Porin kauppaseuran puheenjohtajana 1921 ja Helsingin kaupunginvaltuuston jäsenenä 1931–1933 ja 1935–1947. Hän oli Helsingin kaupunginhallituksen jäsenenä 1946–1947.

Kalle Huhtala oli naimisissa vuodesta 1930 Amanda Aleksandra Ojalan kanssa. 

## Julkaisuja
* *Über die Abhängigkeit der Kompressionswärme vom Druck bei einigen Flüssigkeiten : Experimentelle Untersuchung*, Helsingin yliopiston väitöskirja. Suomalainen tiedeakatemia, Helsinki 1924
* *Fysiikan harjoitustöitä ja ohjeita niiden suorittamiseen*. WSOY 1931
* *Suomen vakauslaitoksen historia*. Eripainos Suomen maanmittauksen historiasta. Porvoo 1933
* *Fysiikan oppikirja : sisältää fysiikan peruskurssin yliopisto- ja korkeakouluopintoja sekä itseopiskelua varten. 1, Mekaniikka ja lämpöoppi*. WSOY 1935, 2. painos 1943
* *Sotavahinkojen korvaaminen ja kertakaikkinen omaisuusvero*. Helsinki 1940
* *Kaupunkien yleinen keskinäinen palovakuutusyhtiö : selostus yhtiön toiminnasta vuosina 1932-1941*. Kaupunkien yleinen keskinäinen palovakuutusyhtiö, Helsinki 1942

## Lähteet
Nessos-maalari

**Nessos-maalari** oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 625–600 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, jossa on kuvattuna Herakles ja kentauri Nessos.

Nessos-maalari on varhaisin nimetty attikalainen mustakuviomaalari. Hän oli tuomassa tekniikkaa korinttilaisesta keramiikasta attikalaiseen keramiikkaan. Nessos-maalari maalasi erityisesti amforoita ja krateereita eli suurikokoisia vaasityyppejä, jotka olivat tuohon aikaan suosiossa Ateenassa. Hänen vaasinsa olivat ensimmäisiä attikalaisia vaaseja, joita myytiin laajemmin myös muualle.

Maalarin nimivaasi on amfora, jonka kaulan maalauksessa Herakles surmaa Nessoksen. Vaasin vartaloon on kuvattu Medusa ja gorgoja. Amfora on nykyisin esillä Kansallisessa arkeologisessa museossa Ateenassa (NAMA 1002).

## Teoksia


Tiedosto:Pittore di nessos, anfora panciuta con grifoni, attica 625-600 ac ca.JPG|Amfora, n. 625–600 eaa.
Tiedosto:NAMA Early black-figure Attic skyphos-krater.JPG|Skyfoskrateeri, n. 620 eaa.
Tiedosto:AGMA Sphinx Amphora of Nessos Painter P1247.jpg|Amfora, n. 620–610 eaa.
Tiedosto:NAMA - Name vase of the Nessos Painter retouched.jpg|Maalarin nimivaasi, amfora, n. 620–610 eaa.


## Lähteet

## Aiheesta muualla
Nikosthenes-maalari

**Nikosthenes-maalari** oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 510–500 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Nikostheneen signeeraamia vaaseja.

Nikosthenes-maalari työskenteli Nikostheneen ohella myös tämän työpajaa jatkaneelle Pamfaiokselle. Hän maalasi erityisesti kyliksejä eli viinimaljoja. Maalarin tyyliä on kuvattu huolimattomaksi. Hänen maalaustensa aiheina ovat erityisesti urheilijat, sotilaat ja juhlijat. Maalauksissa esiintyy myös jonkin verran myyttiaiheita.

## Teoksia


Tiedosto:Pittore di nikostenes e vasaio panthaios, kylix attica con menade e sileno, duello tra eracle e kyknos e a tleti, 500-490 ac. 02.jpg|Kyliks, n. 500–490 eaa.
Tiedosto:2014-01-26 Symposium Tableware with erotic motif Inv. 1964.4 detail 02 Altes Museum anagoria.JPG|Eroottinen aihe. Yksityis&shy;kohta kyliksistä, n. 500 eaa.
Tiedosto:Pittore di nikostenes e vasaio panthaios, kylix attica con menade e sileno, duello tra eracle e kyknos e a tleti, 500-490 ac. 01.jpg|Kyliks, n. 500–490 eaa.


## Lähteet

## Aiheesta muualla
Nikosthenes (taidemaalari)

**Nikosthenes** () oli antiikin kreikkalainen taidemaalari. Plinius vanhempi mainitsee hänet Theodoros Samoslaisen ja Stadieuksen opettajana. Muutoin hänestä ei tiedetä juuri mitään.

Taidemaalari Nikosthenestä ei tule sekoittaa Nikosthenes-maalariin, joka maalasi savenvalaja Nikostheneen vaaseja.

## Lähteet
Isokorva-australianhyppyrotta

**Isokorva-australianhyppyrotta** (*Notomys macrotis*) oli Muridae-heimon jyrsijälaji.

Isokorva-australianhyppyrotan ruumiin pituus oli 11,7–11,8 senttimetriä ja hännän pituus 12,9–13,6 senttimetriä. Sen turkki oli päältä harmaanruskea ja vatsasta himmeänvalkoinen. Korvien pituus oli huomattavan suuri, noin neljäsosa koko ruumiin mitasta.

Isokorva-australianhyppyrotta eli Australian länsiosassa. Viimeiseksi nähty yksilö pyydystettiin vuonna 1843 läheltä Moore-jokea, ja Kansainvälinen luonnonsuojeluliitto IUCN luokitteleekin lajin hävinneeksi lajiksi.

## Lähteet
Oltos

**Oltos** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 525–500 eaa.

Oltos oli varhaisia punakuviomaalareita ja osa niin kutsuttua Pioneeriryhmää. Hän sai koulutuksensa oletettavasti savenvalaja Nikostheneen työpajassa. Koko uransa aikana hän maalasi ainakin kuuden eri savenvalajan vaaseja. Niihin kuuluu Nikostheneen lisäksi myös ainakin Pamfaioksen töitä. Oltoksen nimiin on laitettu noin 150 eri vaasia. Hänen signeerauksensa tunnetaan niistä kahdesta. Oltos maalasi erityisesti kyliksejä. Alussa hän teki erityisesti kaksikielisiä silmämaljoja, joiden sisäpuoli oli maalattu mustakuviotekniikalla ja ulkopuoli punakuviotekniikalla.

## Teoksia


Tiedosto:Athena Enkelados Louvre CA3662.jpg|Athene ja Enkelados. Lautasen tondo, n. 525 eaa.
Tiedosto:Maenad satyr Louvre G2.jpg|Sileeni ja mainadi. Yksityiskohta amforasta, n. 525–515 eaa.
Tiedosto:Oltos ARV 54 4 Achilles and Briseis (02).jpg|Amfora, n. 520–510 eaa.
Tiedosto:Terracotta psykter (vase for cooling wine) MET GR145.jpg|Psykter, n. 520–510 eaa.
Tiedosto:Poseidon with fish Nationalmuseet 13407.jpg|Poseidon ja kala. Kyliksin tondo, n. 520–510 eaa.
Tiedosto:Oltos ARV 60 64 hoplite with trumpet - fight for the body of Patroklos (03).jpg|Hopliitti ja torvi. Kyliksin tondo, n. 515–510 eaa.
Tiedosto:Oltos ARV 60 64 hoplite with trumpet - fight for the body of Patroklos (05).jpg|Yksityiskohta kyliksistä, n. 515–510 eaa.
Tiedosto:Oltos ARV 61 74 youth sitting on a stool - ransom of Hektor (01).jpg|Kyliks, n. 510 eaa.
Tiedosto:Oltos ARV 61 74 youth sitting on a stool - ransom of Hektor (07).jpg|Priamos pyytää Hektorin ruumista takaisin. Yksityiskohta kyliksistä, n. 510 eaa.
Tiedosto:Women about to wash Nationalmuseet inv.3877.jpg|Nainen menossa peseytymään. Kyliksin tondo, n. 510–500 eaa.


## Lähteet

## Aiheesta muualla
Onesimos

**Onesimos** (, ) voi viitata seuraaviin:

* Onesimos Byzantionlainen (k. 68 jaa.), Byzantionin piispa n. 54–68
* Onesimos (toimi n. 505–485 eaa.), attikalainen vaasimaalari
Onesimos (vaasimaalari)

**Onesimos** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 505–485 eaa. 

Onesimosta on luonnehdittu yhdeksi kyvykkäimmistä vaasimaalareista. Hänen signeerauksensa tunnetaan noin 150 eri vaasista. Hän maalasi erityisesti Eufronioksen valamia vaaseja, ja oppi tältä selvästi myös maalaustekniikkaa. Onesimos maalasi erityisesti kyliksejä. Punakuviotekniikan lisäksi hän käytti jonkin verran myös valkopohjatekniikkaa. Maalauksissaan Onesimos suosi varsin realistista ihmisten kuvaustapaa. Maalausten aiheina oli myyttejä, joista jotkut esiintyvät ensimmäistä kertaa keramiikassa juuri hänen maalaaminaan, sekä arkisempiakin aiheita, kuten symposion- eli pitoaiheita ja urheilua.

## Teoksia


Tiedosto:Hetaira playing kottabos - Greek Getty Villa Collection.jpg|Kottabosta pelaava hetaira. Kyliksin tondo, n. 500 eaa.
Tiedosto:Eufronio e onesimos, coppa con scene della guerra di troia, 01.jpg|Kyliks, Eufronioksen valama, n. 500–490 eaa.
Tiedosto:Theseus Athena Amphitrite Louvre G104.jpg|Theseus, Athene ja Amfitrite. Kyliksin tondo, n. 500–490 eaa.
Tiedosto:Skiron Louvre G104.jpg|Skiron. Yksityiskohta kyliksistä, n. 500–490 eaa.
Tiedosto:Athlet Louvre G291-G298.jpg|Urheilija. Kyliksin tondo, n. 500–490 eaa.
Tiedosto:Onésimos red-figure Kylix with a youth carrying a pole with two baskets ca 490 BCE from the Thorvaldensmuseum cc0 H605.jpg|Nuorukainen kantaa koreja. Kyliks, n. 490 eaa.
Tiedosto:Reveller vomiting.JPG|Oksentava juhlija. Kyliks, n. 490 eaa.
Tiedosto:Terracotta kylix (drinking cup) MET DT6204.jpg|Kyliks, n. 490 eaa.
Tiedosto:Reveller courtesan BM E44.jpg|Juhlija ja hetaira. Kyliksin tondo, n. 490 eaa.
Tiedosto:Gymnasium scene Petit Palais ADUT00337.jpg|Urheilija keihään kanssa. Kyliksin tondo, n. 490 eaa.


## Lähteet

## Aiheesta muualla
Nikosthenes

**Nikosthenes** (, ) voi viitata seuraaviin:

* Nikosthenes (toimi n. 545–510 eaa.), attikalainen savenvalaja
* Nikosthenes-maalari (toimi n. 500–480 eaa), attikalainen punakuviomaalari, joka maalasi Nikostheneen vaaseja
* Nikosthenes, taidemaalari
Nikosthenes (savenvalaja)

**Nikosthenes** () oli antiikin kreikkalainen savenvalaja, joka teki attikalaista mustakuviokeramiikkaa. Hän toimi Ateenassa arkaaisella kaudella noin vuosina 545–510 eaa.

Nikostheneen signeeraus esiintyy useissa vaaseissa, ja aina yhdessä sanan *epoiēsen* (), ’teki’, kanssa, mikä ilmaisee selvästi hänen olleen juuri savenvalaja. Hän teki hyvin monenlaisia vaasityyppejä, ja niissä on usein havaittavissa uusia innovaatioita. Nikosthenes kehitti myös useita uusia muotoja, jotka tunnetaan hänen nimellään. Näihin lukeutuvat Nikostheneen amfora (nikostheeninen amfora) ja Nikostheneen pyksis (nikostheeninen pyksis) sekä oletettavasti myös kyathos. Yhteensä Nikostheneen tekemiksi on tunnistettu noin sata eri vaasia.

Nikostheneen vaaseja maalasivat useat vaasimaalarit. Näihin lukeutuu muun muassa hänestä nimensä saanut Nikosthenes-maalari. Loppuvaiheessa Nikostheneen tekemissä vaaseissa esiintyy myös punakuviotekniikkaa.

## Teoksia


Tiedosto:Nikosthenic amphora Louvre F99.jpg|Nikostheneen amfora, n. 530 eaa.
Tiedosto:Terracotta kylix- eye-cup (drinking cup) MET DP273730.jpg|Kyliks, n. 530 eaa.
Tiedosto:Nikosthenes, kylix a occhioni con leoni e pantere che azzannano un cerbiatto, attica, 530-520 ac ca. 02.JPG|Kyliks, n. 530–520 eaa.
Tiedosto:Anfora attica nikostenica con figure alate e sileni, 520-510 ac ca., dalla tomba I alla banditaccia.jpg|Nikostheneen amfora, n. 520–510 eaa.
Tiedosto:Herakles Olympos Louvre F116 full.jpg|Oinokhoe, n. 520 eaa.


## Lähteet

## Aiheesta muualla
Pamfaios

**Pamfaios** () oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisella kaudella noin vuosina 510–480 eaa.

Pamfaios vaikuttaa jatkaneen Nikostheneen työtä ja ottaneen tämän työpajan haltuunsa. Hänen signeerauksensa tunnetaan noin 50 eri vaasista. Signeeraukset vaikuttavat kuitenkin olevan eri vaasimaalareiden tekemiä, ja näin eräänlaisia työpajan tavaramerkkejä. Pamfaioksen vaaseja maalasivat muun muassa Epiktetos, Nikosthenes-maalari ja Oltos, jotka olivat työskennelleet jo Nikostheneelle. Pamfaioksen aikana työpaja laajensi punakuviokeramiikan tuotantoaan.

## Teoksia


Tiedosto:Circle of the Nikosthenes Painter ARV 129 23extra - young man in female dress offering at altar (01).jpg|Kyliks, n. 510 eaa.
Tiedosto:Nikosthenes Painter ARV 126 24 satyr - Hypnos and Thanatos carrying the body of Sarpedon - Amazons (01).jpg|Kyliks, n. 510–500 eaa.
Tiedosto:Wider circle of the Nikosthenes Painter ARV 133 4 satyr carrying krater - satyrs and maenads play chariot-race.jpg|Kyliks, n. 510–500 eaa.
Tiedosto:Nikosthenes Painter - Red-Figure Kylix with Running Warriors - Walters 482747 - Exterior.jpg|Kyliks, n. 495 eaa.
Tiedosto:Nikosthenes Painter - Red-Figure Kylix with Running Warriors - Walters 482747 - Mark A.jpg|Signeeraus , ”Pamfaios teki [minut]”, edellisen jalassa.


## Lähteet

## Aiheesta muualla
Paseas (vaasimaalari)

**Paseas** () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 520–510 eaa.

Paseas tunnetaan erityisesti lautasista. Aiemmin, ennen maalarin signeerauksen löytymistä, maalarista käytettiin nimitystä *Kerberos-maalari* (*Cerberus-maalari*) tai *Kerberos-lautasen maalari*.

## Teoksia


Tiedosto:Theseus Minotauros Louvre G67.jpg|Theseus ja Minotauros. Lautanen, n. 520–510 eaa.


## Lähteet

## Aiheesta muualla
Paseas

**Paseas** () voi viitata seuraaviin:

* Paseas (k. 251 eaa.), Sikyonin tyranni 252–251 eaa.
* Paseas (toimi n. 520–510 eaa.), attikalainen vaasimaalari
Mary Ellen Weber

**Mary Ellen Weber** (24. elokuuta 1962 Cleveland, Ohio) on yhdysvaltalainen astronautti ja kemisti. Weber suoritti kemian tekniikan tutkinnon vuonna 1980 Purduen yliopistossa sekä tohtorin tutkinnon fysikaalisesta kemiasta vuonna 1988 Kalifornian yliopistossa. Hänet valittiin Nasan astronautiksi vuonna 1992. Ensimmäisen avaruuslennon Weber suoritti heinäkuussa 1995, kun hän osallistui lennolle STS-70. Toisen lentonsa STS-101 hän suoritti toukokuussa 2000.

## Lähteet
Jenny Rautionaho

**Jenny Rautionaho** (s. 26. heinäkuuta 1996 Rovaniemi) on suomalainen mäkihyppääjä, joka edustaa Ounasvaaran Hiihtoseuraa. 

Rautionaho sijoittui Innsbruckin nuorten olympialaisissa 2012 henkilökohtaisessa kilpailussa seitsemänneksi ja sekajoukkuemäessä neljänneksi. Oberstdorfin MM-kilpailuissa 2021 hän oli normaalimäessä 31:s, suurmäessä 32:s sekä joukkuemäessä ja sekajoukkuemäessä yhdeksäs. Pekingin olympialaisissa 2022 hän sijoittui normaalimäessä 32:nneksi. Planican MM-kilpailuissa 2023 hän oli suurmäessä kolmastoista, normaalimäessä kuudestoista ja sekajoukkuemäessä kuudes. Trondheimin MM-kilpailuissa 2025 hän sijoittui suurmäessä 27:nneksi, normaalimäessä 32:nneksi, joukkuemäessä yhdeksänneksi ja sekajoukkuemäessä seitsemänneksi. Milanon ja Cortinan olympialaisissa 2026 hän oli suurmäessä kahdestoista, normaalimäessä 37:s ja sekajoukkuemäessä kuudes.

Rautionaho debytoi Continental Cupissa joulukuussa 2009 ja maailmancupissa helmikuussa 2016. Continental Cupissa hän on sijoittunut parhaimmillaan kahdesti neljänneksi Oslossa syyskuussa 2021. Ensimmäiset maailmancupin pisteensä Rautionaho saavutti Ljubnossa tammikuussa 2021 oltuaan 27:s. Ensimmäisen kerran hän sijoittui kymmenen parhaan joukkoon Wisłassa marraskuussa 2022 oltuaan yhdeksäs. Kaudella 2023–2024 hän sijoittui joulukuussa Engelbergin osakilpailuissa yhdeksänneksi ja viidenneksi sekä Garmisch-Partenkirchenissa viidenneksi. Hän saavutti ensimmäisen maailmancupin palkintosijoituksensa 13. tammikuuta 2024 Sapporon suurmäen kilpailussa sijoittumalla toiseksi 2,4 pistettä Itävallan Eva Pinkelnigiä jäljessä.

Jenny Rautionahon isä on entinen mäkihyppääjä Esko Rautionaho. Rautionahon vanhemmat erosivat hänen ollessa alakouluikäinen. Hän kasvoi äitinsä kanssa.

## Lähteet
*

### Viitteet
Gillian Russell

**Gillian Russell-Love** (28. syyskuuta 1973 Saint Andrew) on jamaikalainen pikajuoksija ja olympiamitalisti, joka kilpaili erityisesti 100 metrin aitajuoksussa. Russell saavutti pronssia Atlantassa 1996 pikaviestikilpailussa, jossa hän juoksi vain alkuerässä. Hän osallistui myös Barcelonassa 1992 100 metrin aitajuoksuun. Hän pääsi tuolloin välieriin. Atlantassa hän jäi 100 metrin aitajuoksussa puolivälieriin. Hänen ennätyksensä 100 metrin aitajuoksussa on elokuulta 1998, jolloin hän juoksi ajan 12,66.

## Lähteet
Andria Lloyd

**Andria Lloyd** (s. 10. elokuuta 1971 Rastatt, Länsi-Saksa) on jamaikalainen pikajuoksija ja olympiamitalisti. Lloyd kilpaili Atlantassa 1996 pikaviestijoukkueessa, joka saavutti pronssia. Hän ei kuitenkaan juossut loppukilpailussa, vaan osallistui vain alkueriin.

## Lähteet
Culex pseudopruina

**Culex pseudopruina** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Someren vuonna 1951. Lajia tavataan Ugandasta. Sillä ei ole alalajeja.

## Lähteet

## Aiheesta muualla
*University of Michigan, Animal Diversity Web (ADW): Culex pseudopruina
Darlingdownsinhyppyrotta

**Darlingdownsinhyppyrotta** (*Notomys mordax*) on Muridae-heimon hyvin todennäköisesti sukupuuttoon kuollut jyrsijälaji.

Darlingdownsinhyppyrotta tunnetaan vain yhden Darling Downsista Queenslandista Australiasta vuonna 1846 löydetyn pääkallon perusteella. Nykyisin tuota kalloa säilytetään Lontoon Natural History Museumissa, minne sen lahjoitti John Gould vuonna 1846.

## Lähteet
3 Doors Downin diskografia

**[[3 Doors Down]]** (lyhennettynä **3DD**) on vuonna 1996 Mississipin Escatawpassa perustettu yhdysvaltalainen rockmusiikkia soittava yhtye. Yhtyeen nykyisen kokoonpanon muodostavat laulaja Brad Arnold, rytmikitaristi Chris Henderson, rumpali Greg Upchurch, soolokitaristi Chet Roberts sekä bassokitaristi Justin Biltonenl.
## Studioalbumit
**[[The Better Life]]* (2000)
**[[Away From The Sun]]* (2002) 
**[[Seventeen Days]]* (2005) 
**[[3 Doors Down (albumi)|3 Doors Down]]*  (2008)
**[[Time of My Life]]* (2011)
**[[Us and the Night]]* (2016)

## EP:t
**[[Another 700 Miles]]* (2003)
**[[Acoustic EP]]* (2005)
**[[A Six Pack of Hits]]* (2008)
**[[Where My Christmas Lives EP]]* (2009)
**[[Acoustic Back Porch Jam]]* (2019)

## Kokoelmat
* *The Greatest Hits* (2012)

## Singlet
*Kryptonite (2000)
*Loser (2000)
*Duck and Run (2001)
*Be Like That (2001)
*When I'm Gone (2002)
*The Road I'm on (2003)
*Here Without You (2003)
*Away from the Sun (2004)
*Let Me Go (2004)
*Behind Those Eyes (2005)
*Live for Today (2005)
*Here by Me (2005)
*Landing in London (feat. Bob Seger) (2006)
*It's Not My Time (2008)
*Train (2008)
*The Champion in Me (2008)
*Let me Be Myself (2008)
*Citizen/Soldier (2008)
*When You're Young (2011)
*Every Time You Go (2011)
*What's Left (2011)
*One Light (2012)
*There's a Life (2013)
*Goodbyes (2013)
*In the Dark (2016)
*Still Alive (2016)
*The Broken (2016)

### Promosinglet
*Give it to Me (2008)
*She Don't Want the World (2008)
*The Champion in Me (2008)
*Shine (2010)
*Heaven (2011)
*Believer (2011)
*Inside of Me (2016)
*Us and the Night (2016)

## DVD:t
**[[3 Doors Down - One Red Light]]* (2004)
**[[3 Doors Down: Live In Houston Texas - Away From The Sun]]* (2005)

## Musiikkivideot

## Lähteet
Travis Boyd

**Travis Boyd** (s. 14. syyskuuta 1993 Hopkins, Minnesota) on yhdysvaltalainen jääkiekkoilija, joka edustaa AHL-seura Toronto Marliesia. Washington Capitals varasi Boydin vuoden 2011 varaustilaisuuden kuudennella kierroksella. Hän on edustanut urallaan myös Toronto Maple Leafsia, Vancouver Canucksia, Minnesota Wildia ja Arizona Coyotesia. Maaliskuussa 2022 Boyd teki Coyotesin kanssa kaksivuotisen ja yhteensä 3,5 miljoonan dollarin arvoisen jatkosopimuksen. Pelipaikaltaan Boyd on keskushyökkääjä ja kätisyydeltään left. Kausien 2017–2020 aikana Boyd on pelannut 85 NHL-runkosarjaottelua. Näissä hän on tehnyt kahdeksan maalia ja 23 syöttöä eli 31 tehopistettä. Lisäksi hän on pelannut kaksi pudotuspeliottelua ilman tehopisteitä. Heinäkuussa 2024 Boyd teki vapaana agenttina Minnesota Wildin kanssa vuoden mittaisen ja 775 000 dollarin arvoisen kaksisuuntaisen sopimuksen.

## Lähteet
* https://www.hockeydb.com/ihdb/stats/pdisplay.php?pid=123280

### Viitteet
Pohjoisaustralianhyppyrotta

**Pohjoisaustralianhyppyrotta** (*Notomys aquilo*) on Muridae-heimoon ja australianhyppyrottien (*Notomys*) sukuun kuuluva jyrsijälaji.

Pohjoisaustralianhyppyrotta on 25–50 gramman painoinen.

Pohjoisaustralianhyppyrottaa tavataan kotoperäisenä Australiassa, missä se elää Arnheminmaan koillisrannikoilla ja Groote Eylandt-saarella. Australian mantereella sitä ei kuitenkaan ole vahvistetusti havaittu yli 20 vuoteen. Kaikki viimeaikaiset havainnot ovat Groote Eylandtin saarelta, minkä rannikkoalueilla se kuitenkin näyttää vähentyneen huomattavasti. Sen suurimmat uhat ovat villikissat, mineraalien louhinta ja laajamittaiset tulipalot. Pohjoisaustralianhyppyrotta elää monenlaisissa kasvillisuustyypeissä hiekkaisella maaperällä. Se on levinnyt erilaisiin elinympäristöihin hajanaisisti, mutta eniten sitä elää dyyneillä ja hiekkarannoilla.

Pohjoisaustralianhyppyrotta kantaa poikasiaan noin seitsemän viikkoa, ja niitä voi kerralla syntyä jopa viisi kappaletta.

## Lähteet